Os pavos u guajolotes son aus terrestres de gran mida, que pueden volar distancias curtas pero se gosan desplazar por tierra, caminando. Tienen un plumache griso plomo, nacrato, con brilluras iridescents en o papo, dorso y alas. As plumas remeras (d'as alas) pueden estar más u menos blancas, u tener macas blancas con un disenyo regular. As timoneras, d'a coda, son bicolors en griso y blanco en as puntas. Muitos eixemplars masclos tienen un grupet de plumas filamentosas, como plumallo, en o peito.